西北為威尼斯，建海中。有一木為樁，入水千年不朽。其上鋪石，造屋備極精美，城內街衢俱是海，兩傍可通陸行，城中有艘二萬。又有橋梁，極闊。上列三街，俱有民居。不異城市，其高可下度風帆。國中精於造舟，預庀物料，一舟指顧可成。造玻璃極佳，甲於天下。有勿里諾湖在山巔，從石峽瀉下，聲如迅雷，聞五十里。又有沸泉、溫泉。